Source: http://lugojeanul.ro/echipa-de-fotbal-csm-lugoj-revine-pe-podium/
Timestamp: 2019-12-12 22:38:20+00:00

Document:
Echipa de fotbal CSM Lugoj revine pe podium, cu şanse la promovare – Lugojeanul.ro
Echipa de fotbal CSM Lugoj a obținut o victorie importantă pe teren propriu, în etapa a XXIII-a a Ligii a III-a. Fotbaliștii pregătiți de Cosmin Petruescu s-au impus cu 4-1 în fața formației ACSO Filiași și au reușit să urce pe poziția a treia a casamentului, acumulând 44 de puncte, la egalitate cu ocupanta locului al doilea CSM Școlar Reșița.
Lugojenii au deschis scorul în minutul 10, prin Cristian Pădurariu, iar Bogdan Bozian a dublat avantajul gazdelor în minutul 21, printr-o lovitură de la 11 m, acordată pentru henț în careu. Finalul primei reprize a aparținut tot lugojenilor, în minutul 40 Velici ducând scorul la 3-0, acesta fiind și rezultatul la pauză.
În partea a doua a jocului, Bozian a reușit dubla în minutul 67 și a dus scorul la 4-0. Golul de onoare al oaspeților a venit în prelungirile partidei, atunci când Ionel Dinu a marcat printr-o lovitură de cap. Cosmin Petruescu, tehnicianul lugojenilor spune că meciul nu a fost unul ușor, în ciuda scorului categoric.
Echip de fotbal CSM Lugoj păstrează şanse la promovare
“Un joc foarte disputant, împotriva unei echipe care înaintea acestui meci avea cea mai bună apărare din serie. O victorie meritată, muncită și trei puncte obținute mai greu decât o arată rezultatul final. Sunt mulțumit de joc și de atitudinea pe care au arătat-o băieți. Am controlat partida în totalitate din punct de vedere a posesiei, al jocului. Păcat de golul pe care l-am primit pe final, în prelungirile partidei pe o relaxare a noastră. Probabil eram cu gândul la etapa intermediară de miercuri. Îi felicit pe jucătorii mei pentru joc și pentru rezultat. Mă bucur că rămânem în plutonul fruntaș”, a declarat Cosmin Petruescu, antrenorul echipei CSM Lugoj.
Etapa viitoare va avea loc miercuri, 25 aprilie, de la ora 17. CSM Lugoj va juca în deplasare la Lunca Teuz Cernei. Jucătorii lugojeni speră să își ia revanșa pentru punctele pierdute în turul campionatului, pe teren propriu.
Related Topics:csm lugojdivizia Bdivizia cfotbalfotbalistilugojpromovarevictorie

References: CSM 
 CSM 
 CSM 
 CSM 
 CSM 
 CSM